**Vabimo vas na posvet**

**PRILOŽNOSTI IN IZZIVI ZELENIH DESTINACIJ**

**v sredo, 23. januarja 2019, ob 10. uri,**

**sejna soba v pritličju Mestne občine Koper, Verdijeva ul. 10.**

Pred letom 2017 sta bila Južna Primorska in Kras »bela lisa« na zemljevidu ZELENIH DESTINACIJ. Pogoje za sprejem v Zeleno shemo slovenskega turizma so v letu 2017 izpolnileobčine Mestna občina Koper, Hrpelje Kozina, Divača, Komen, Sežana, ki so v lanskem letu tudi prejele **znak ZELENA DESTINACIJA,** v letu2018 pa so vstopile v shemo še občine Kanal ob Soči, Miren –Kostanjevica in Postojna, ki so pravkar oddale vlogo za evalvacijo in oceno za pridobitev znaka Green Destination. Tudi zemljevid ponudnikov turističnih nastanitev (na istem območju) z znaki Green Accommodation se je spremenil, saj je pridobilo ta znak oz. drugi okoljski znak (EU marjetica, EMAS, Green Key, Green Globe, Bio Hotels, Travelife) več ponudnikov.

Opisane aktivnosti so nas spodbudile, k organizaciji posveta za zelene koordinatorje in direktorje občinskih zavodov »ZA TURIZEM« v občinah na dotičnem območju in sicer z namenom izmenjati izkušnje, informacije in dobre prakse povezane z aktivnostmi projekta. Željo, da se nam na posvetu pridružijo so izkazale tudi nekatere druge občine s tega območja, ki razmišljajo o vstopu v Zeleno shemo.

**PROGRAM POSVETA**

* Pozdrav PREDSTAVNIKA IN ZELENEGA KOORDINATORJA MOK
* Predstavitev ZELENIH destinacij in kratek povzetek doprinosa projekta/znaka »Zelena shema-GREEN« destinaciji (predstavnik vsake destinacije nekaj minut)
* Predstavitev skupnih zaključkov Green projektov v vseh aktualnih občinah (Astrid Prašnikar)
* GREEN DESTINATION kot podlaga za ukrepe na področju trženja (Dimitrij Piciga)
* Pomen širjenja ZELENE POLITIKE v občinsko upravo in vodstva občin (Andreja Poklar, zelena koordinatorka MOK)
* Spodbujanje in ozaveščanje turističnih ponudnikov za razvoj trajnostnih poslovnih modelov - pomen okoljskega certificiranja turističnih ponudnikov na primeru Green Key (Astrid Prašnikar)
* Izzivi ZLATE ZELENE DESTINACIJE (Polona Abram, Občina Komen)

Zaključek posveta ob približno 12.30 uri.

Po posvetu vas vabimo na ogled kleti v **Vinakoper in na pokušino njihovih vrhunskih vin ter zakusko.**

**Pred posvetom bo ob 8.30 bo organiziran (cca 1 urni) voden ogled naravnega rezervata Škocjanskega zatoka (na vpadnici v mesto Koper)**, ki je odličen primer uspešne izvedbe več projektov s področja varovanja NARAVE in primer korektne umestitve opazovalnic različnih vrst živali in rastlin v urbano okolje. Park je bil nagrajen z več nagradami in je primer dobre prakse - aktualen tudi za druge občine, za različne projekte s področja varovanja narave, na katere se občine prijavljate.

V želji, da z aktivno udeležbo prispevamo k skupnemu delovanju pri razvoju trajnostnega turizma in predvsem okoljsko odgovornemu ravnanju v destinacijah, vas vabimo, da se nam pridružite na POSVETU.

**Udeležbo** ste večinoma že potrdili ob najavi posveta zato prosimo, da nam sporočitele spremembo v primeru, da se posveta ne bi mogli udeležiti. Prosimo pa, da nam sporočite udeležbo na vodenem ogledu Škocjanskega zatoka. Dobimo se torej ob 8.30 pred vhodom v Škocjanski zatok (kako do nas- <http://www.skocjanski-zatok.org/obisk/>) oz. ob 10.00 na Mestni občini Koper.

Z lepimi pozdravi.

 Organizatorji posveta:

Andreja Poklar, Zelena koordinatorka MOK

Astrid Prašnikar, pravno in poslovno svetovanje

Dimitrij Piciga, pravno in poslovno svetovanje